Document ID: 31999R1225

Uredba Komisije (ES) št. 1225/1999
z dne 27. maja 1999
o opredelitvah karakteristik za statistiko zavarovalniških storitev
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES, Euratom) št. 58/97 z dne 20. decembra 1996 o strukturni poslovni statistiki podjetij [1], kakor je bila nazadnje spremenjena z Uredbo (ES, Euratom) št. 410/98 [2], in zlasti člena 12(iii) Uredbe,
(1) ker je bil z Uredbo Sveta (ES, Euratom) št. 58/97 uveden skupni okvir za zbiranje statističnih podatkov Skupnosti o strukturi, dejavnostih, dosežkih in konkurenčnosti zavarovalniškega sektorja v Skupnosti;
(2) ker je treba pripraviti vrsto opredelitev za statistične podatke o zavarovalniških storitvah;
(3) ker so ukrepi, predvideni v tej uredbi, skladni z mnenjem Odbora za statistični program,
SPREJELA NASLEDNJO UREDBO:
Člen 1
1. Karakteristike iz člena 4 Uredbe (ES, Euratom) št. 58/97 so opredeljene v Prilogi k tej uredbi.
2. V teh opredelitvah se za sklicevanja na računovodske izkaze podjetij uporabljajo naslovi člena 6 (načrt bilance stanja), člena 34 (izkaz poslovnega izida) ali člena 63 (pojasnila k računovodskim izkazom) Direktive Sveta 91/674/EGS [3] o letnih računovodskih izkazih in konsolidiranih računovodskih izkazih zavarovalnic.
Člen 2
1. Države članice te opredelitve uporabljajo za karakteristike s seznama A, naštete v točki 3, oddelek 4 Priloge 5 k Uredbi (ES, Euratom) št. 58/97 za leto 1999 in za naslednja leta, ter za karakteristike s seznama B, naštete v točki 4, oddelek 4 Priloge 5 k omenjeni uredbi za leto 2003 in naslednja leta.
2. Države članice te opredelitve uporabljajo tudi za karakteristike s seznama A za leta 1996, 1997 in 1998, kadar je to v skladu z obstoječimi običajnimi nacionalnimi postopki, ter za karakteristike s seznama B za leta 2000, 2001 in 2002, kadar je to v skladu z obstoječimi običajnimi nacionalnimi postopki.
Člen 3
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. maja 1999

Labels: 2
4
19